作者:徐田臣《殺狗記》
標題:慶青春
內容:(小生上)芳草鋪茵，夭桃噴火，絲絲細柳拖金。捻指光陰，使人無限傷情。歸家暖閣排宴飲，才過了除夕，正遇元宵，遊賞花燈，又早清明。感嘆孩兒孝順情，痛思父母淚偷零。去年記得兄和弟，同到墳前拜祖親。今歲裡，趕出門，哥哥豪富我身貧。正是墳前不敢高聲哭，恐怕人聞也斷魂。今日卻是清明佳節，孫榮別無孝順，尋得一陌紙錢，叫化得半瓶酒在此，不免去祖宗父母墳前拜掃，聊表孫榮窮孝順。說話之間，已到父母墳前。(哭介)。